(781 to 800) of 3673 Results
DOOM No Alternate Title Sega 03 December 1994 Action > Shooter 32X Y Y N Y
Doom No Alternate Title Activision 28 October 2001 Action > Shooter GBA N N N Y
Door Door ENIX 1984 Action > Platformer MSX N N Y N
Door Door Doa Doa Enix Corporation 18 Jul 1985 Action > Platformer NES N N Y N Gebruik siekteverlof oordeelkundig - Jy en die RegJy en die Reg
Tuis › Artikels › Gebruik siekteverlof oordeelkundig
Suid-Afrikaanse arbeidsreg maak voorsiening vir betaalde siekteverlof maar dit is noodsaaklik om dié tipe verlof nie te misbruik nie aangesien dit jou later duur te staan kan kom.
Kragtens art. 22 van die Wet op Basiese Diensvoorwaardes word siekteverlof oor ʼn siklus van drie jaar bereken. In die eerste ses maande mag ʼn werknemer een dag se betaalde siekverlof neem vir elke 26 dae wat gewerk is.
Na dié tydperk het ʼn werknemer dieselfde hoeveelheid siekteverlof as die getal dae wat die persoon oor ʼn tydperk van ses weke sou gewerk het. Indien jy dus vyf dae per week werk, kom dit neer op 30 dae siekteverlof per driejaarsiklus.
Volgens die wet hoef ʼn werkgewer nie ʼn werknemer vir siekteverlof te betaal nie indien die werknemer vir meer as twee opeenvolgende dae van sy of haar werk afwesig was, of by meer as twee geleenthede gedurende ʼn tydperk van agt weke afwesig was en, na ʼn versoek deur die werkgewer, nie ʼn mediese sertifikaat kan voorlê wat verklaar dat die werknemer weens siekte of besering vir die duur van sy of haar afwesigheid nie in staat was om te werk nie.
Die wet spesifiseer ook dat ʼn mediese sertifikaat uitgereik en onderteken moet word deur ʼn mediese praktisyn of ʼn ander persoon wat gekwalifiseer is om pasiënte te diagnoseer en te behandel en wat by ʼn beroepsraad geregistreer is. Die mediese sertifikaat moet ook aandui dat die werknemer, volgens die mediese praktisyn se professionele opinie, weens siekte of besering vir die duur van die werknemer se afwesigheid nie in staat was om te werk nie.
In die praktyk stel werkgewers egter dikwels verdere vereistes in. ʼn Werkgewer kan byvoorbeeld vereis dat ʼn mediese sertifikaat nodig is as jy op ʼn Vrydag of ʼn Maandag, of op die dag voor of ná ʼn openbare vakansiedag afwesig is. Só ʼn beleid sal nie onbillik wees nie aangesien siekteverlof maklik misbruik word.
Dit is dus uiters belangrik om seker te maak jy is vertroud met jou werkgewer se beleid rakende siekteverlof aangesien die werkgewer dissiplinêre stappe teen jou kan instel as jy nie aan die bepalings van die beleid voldoen nie.
Dit is ook noodsaaklik om verantwoordelik met siekteverlof om te gaan. Jy kan byvoorbeeld nie jou werkgewer versoek om siekteverlof aan jou toe te staan wat buite jou siekteverlofsiklus val nie.
Maak dus seker dat jy jou siekteverlof oordeelkundig gebruik sodat jy jouself nie in ʼn moeilike situasie bevind waar jy ernstig siek is en dan nie genoeg siekteverlof oor het nie en dus van jou jaarlikse verlof moet neem of verlof sonder betaling moet neem.
Wet op Basiese Diensvoorwaardes: http://www.labour.gov.za/DOL/downloads/legislation/acts/basic-conditions-of-employment/Act%20-%20Basic%20Conditions%20of%20Employment.pdf